Kamerún liggur við Gíneuflóa í vestanverðri Afríku . Litlu munaði reyndar að honum hefði verið steypt af stóli stuttu eftir að hann tók við völdum en hann hélt velli og stóð sterkari á eftir . Þannig hefur hann borið sigur úr býtum í öllum forsetakosningum í landinu síðan hann tók við embættinu . Því hefur verið haldið fram að þær hafi einkennst af víðtæku kosningasvindli . Hryðjuverkamenn hafa framið ýmis illvirki í Kamerún . Sé miðað við nálæg ríki telst valdatíð Biya þó hafa verið tiltölulega friðsöm . Það er , fram að þessu en fyrir nokkrum árum brutust út átök í landinu . Þúsundir hafa fallið í valinn og um hálf milljón manna hefur orðið að flýja heimili sín . Fjallað er um stöðu mála í tímaritinu The Economist . Rekja má orsakir átakanna um 100 ár aftur í tímann . Kamerún varð þýsk nýlenda árið 1884 . Eftir fyrri heimsstyrjöldina náðu Bretar og Frakkar völdum í landinu . Franska Kamerún hlaut sjálfstæði 1. janúar 1960 og stuttu síðar sameinaðist breska Kamerún því . Með einföldun má því segja að landið skiptist í tvo hluta á grundvelli tungumáls . Um 60 % Kamerúna tala frönsku en um fjórðungur ensku . Þeir síðarnefndu búa að mestu í tveimur héruðum í vesturhluta landsins . Árið 2016 hófust verkföll í héruðunum tveimur þar sem ofríki frönskumælandi embættismanna var mótmælt . Mótmælendur höfðu talsvert til síns máls því Kamerún er mjög miðstýrt ríki og hafa frönskumælandi íbúar undirtökin í stjórnsýslunni . Er deilurnar hörnuðu brutust út átök milli stjórnarhersins og ýmissa enskumælandi hópa . Stjórnarherinn brást við af hörku og hafa hermenn framið ýmis ódæðisverk . Fjölmörg þorp hafa verið brennd til grunna nokkuð sem skýrir hvers vegna um 500 þúsund manns eru á vergangi . Hætt er við að ýmsir af þeim verði sjúkdómum að bráð . Andstæðingar stjórnvalda beita einnig óþverrabrögðum . Þannig reyna þeir að koma í veg fyrir skólagöngu barna í enskumælandi héruðunum því þeir segja að kennararnir séu útsendarar ríkisins . Þetta hefur leitt til þess að stuðningur við andstæðinga stjórnvalda hefur nokkuð minnkað . Ekki bætir úr skák að sumir þeirra hafa snúið sér að glæpastarfsemi og krefjast m.a. verndartolla af íbúum í enskumælandi héruðum . Átökin hafa haft afar slæm áhrif á kamerúnskt samfélag og ekki bætir úr skák að þau hafa skaðað mjög efnahag landsins . Því er mikilvægt að það takist að stilla til friðar til að forða borgarastríði . Það er ekki of seint enda vilja flestir enskumælandi Kamerúnar aðeins meiri sjálfstjórn en ekki sjálfstæði . Stjórnvöld hafa hins vegar sýnt lítinn friðarvilja . Því er mikilvægt að alþjóðasamfélagið reyni að stilla til friðar . Ekki lítur út fyrir að af því verði . Það er ekki að ástæðulausu sem The Economist kallar átökin gleymda stríðið í Kamerún . Ein ástæða þess að önnur ríki þrýsta ekki á um lausn mála er að þeim er umhugað um að Kamerúnar haldi áfram baráttu sinni við tvö illvíg hryðjuverkasamtök . Önnur þeirra eru tengd Ríki íslams ( e. Islamic State of Iraq and Syria ( ISIS ) ) sem þekktust eru fyrir að hafa ætlað að stofna kalífadæmi í Mið-Austurlöndum . Boko Haram samtökin , sem hafa svipuð markmið og ISIS , eru engu skárri . Það voru t.d. þau sem rændu 276 skólastúlkum árið 2014 í Nígeríu . Um þriðjungur þeirra eru ennþá í klóm hryðjuverkasamtakanna . Það er því mikilvægt að ráða niðurlögum samtakanna en The Economist segir þó að það sé engin afsökun fyrir því að reyna ekki að þrýsta á stjórnvöld í Kamerún um að semja við enskumælandi íbúa landsins . Eitt ríki sker sig reyndar úr hvað þetta varðar en það eru Bandaríkin . Stjórnvöld þar í landi hafa dregið úr hernaðaraðstoð við landið og beita það efnahagsþvingunum . Meira þarf þó greinilega til svo deilum í Kamerún linni .